Այսօր ոստիկանապետ Վալերի Օսիպյանը ոստիկանության խորհրդի հերթական նիստում անդրադարձել է ընտրությունների հետ կապված խնդիրներին. «Ոստիկանները պետք է չեզոք լինեն, անձնական նախասիրությունները պետք է որևէ կերպ չարտացոլվեն իրենց գործունեության վրա, և ցանկացած թեկնածուի օգտին արված խախտումը պետք է պատժվի օրենքի ամբողջ խստությամբ»,- հայտարարել է Օսիպյանը: Անդրադառնալով ընտրակաշառքի թեմային՝ նշել է, որ դեռ նման դեպքեր չեն հայտնաբերվել, սակայն տեսադաշտում կան մարդիկ, ովքեր ընդունակ են ընտրակաշառք տալու: